
      ПРОФЕСИОНАЛНА ГИМНАЗИЯ ПО ТУРИЗЪМ 
„ПРОФ. Д-Р АСЕН ЗЛАТАРОВ”
8001 Бургас, бул. Стефан Стамболов № 53
тел.: 056/54 59 03, e-mail: info-200242@edu.mon.bg, https://pgtbs.com/




У   С   Т   А   В 
 НА  У Ч Е Н И Ч Е С К И Я     С Ъ В Е Т  
при ПГТ „Проф. д-р Асен Златаров” – Бургас 
за 2025/2026 учебна година.
 І. Общи положения: 
1. Ученическият съвет е орган на ученическото самоуправление, който дава възможност на учениците да участват активно в процеса на вземане на решения, касаещи ученическата общност. 
2. Изграждането на ученически съвет е отговор на потребностите от хуманизиране и демократизиране на взаимоотношенията в училище. 
3. Принципи на действие : демократичност, толерантност, инициативност.
4. В състава на  ученическия съвет се включва демократично избран представител от  всички паралелки, както и други членове при постъпило лично заявление или друго предложение.
5.Ученическият съвет подпомага училищното ръководство при взаимодействие с ученическата общност.
6. Съветът се ръководи от председател, избран на заседание на УС. Избират се и 2-ма зам.-председатели, който подпомагат дейността на председателя.
7. Председателят на УС има право да внася предложение за обсъждане в ПС.
8. УС приема план за работата си.
 ІІ. Цели на ученическия съвет: 
1. Да обединява и представлява учениците от училището. 
 2. Да дава гласност на проблемите на учениците.
 3. Да защитава правата и интересите на учениците  
 4. Да стимулира ангажираността на учениците за включването им в общоучилищния живот.
 5. Да съдейства изграждането на позиции на нетърпимост към негативните явления и процеси в училището и обществото. 
 6. Да участва активно в дейности, насочени към личностно развитие на  учениците и поемане на отговорност. 
 7. Да участва в планиране и осъществяване на извънкласни дейности с развлекателен и обществено-значим характер.
ІІІ. Изграждане на ученическия съвет и процедура на избор: 
1. Учениците от всяка паралелка избират своя представител със съдействието на класния ръководител. Той трябва да отговаря на следните изисквания: редовен и последователен в учебната дейност; отговорен и инициативен; безпристрастен и упорит при решаване на проблеми; човек, чието мнение се уважава в класовия колектив и има изграден авторитет за да представя достойно класа си. 
2. Учениците могат да търсят съдействие от педагогическия екип и класните ръководители в процеса на избор на представител на класа в ученическия съвет 
3. Сформираният ученически съвет избира свое ръководство и работи на екипен принцип в съответствие с нормативната уредба в областта на образованието и Вътрешните правилници на училището 
ІV. Дейности на ученическия съвет: 
1. Повдига и разрешава (или участва в разрешаването) възникнали проблеми, свързани с организацията и протичането на учебния процес или на извънкласните дейности. 
2. Участва в организацията  и провеждането на дейности на класа и общоучилищни изяви.
3. Взема отношение при предложения за похвали и наказания на ученици.
4. Прави предложения пред училищното ръководство за разглеждане на Педагогически съвет на проблеми, касаещи училищната общност. 
5. Взема отношение при разрешаване на конфликти;
6. Участва при изграждане на информационни източници в училище (табло, вестник, радио и др.) 
7. Проучва интересите на учениците и съдейства за организиране на дейности за удовлетворяването им. 
8. Инициира и участва в работа по проекти, самостоятелно или съвместно с учители, училищно ръководство, родители. 
9. Търси сътрудничеството на родители, общественост, неправителствени организации.
 10. Периодично изнася информация за предстоящи събития и отчита дейността си на определеното за това място.
 V. Ученическият съвет взаимодейства с: 
- класните ръководители и учителите; 
- училищното ръководство и Педагогическия съвет; 
- родителските съвети по класове; 
- училищното настоятелство; 
- ученическите съвети на други училища; 
- извънучилищни институции, организации и фирми; 
- неправителствени организации, сдружения. 
VІ. Финансиране: Финансово дейността на ученическия съвет се подпомага от училищното настоятелство, спонсори и  инициативи на учениците и училището.

